title: Винъс Уилямс е разочарована от хакерската атака срещу WADA

maintext:
Винъс Уилямс твърди, че е следвала антидопинговите правила и че е получила разрешение да ползва медикаменти по изключение
съм спазвала в случаите на сериозни медицински състояния . Изключенията, публикувани в хакнатия доклад, са прегледани от група независими, анонимни доктори и са одобрени по законни медицински причини", заяви Уилямс.
Statement from Venus Williams on today’s hack on WADA, which led to the release of her confidential medical data. pic.twitter.com/fEYvWHgnfC
— WTA Insider (@WTA_insider) September 13, 2016
Носителката на седем титли от Големия шлем Винъс Уилямс заяви, че е разочарована от руската хакерска атака срещу Световната антидопингова агенция (WADA) . При нея бяха изнесени данни, според които Винъс и сестра ѝ Серена Уилямс са имали позволение да ползват няколко различни забранени стимуланта.Винъс е получила разрешение да ползва преднизон, преднизолон, триамсинолон и формотерол. Позволение ѝ е било дадено от същия лекар, който изтъкнал многобройните оплаквания от болестни състояния на Уилямс."Разочарована съм, че моите лични медицински данни са били компрометирани от хакери и са публикувани без позволението ми", заяви Винъс Уилямс пред сайта на WTA.Американката твърди, че е следвала антидопинговите разпоредби в тениса. Тя уточнява, че е заявила и ѝ е било разрешено да използва лекарства по изключение заради медицински причини (TUE - therapeutic use exemptions)."Заявяването за TUE като част от антидопинговата програма в тениса изисква стриктен процес от одобрения, коитоТенисистката се определя като "един от най-големите поддръжници" на запазването на чистия спорт. И допълва, че е била дисциплинирана при следването на разпоредбите на WADA, американската антидопингова агенция, Международната федерация по тенис и антидопинговата програма в тениса.Американската гимнастичка Симон Байлс, чието име също попадна сред разкритите доклади, заяви, че ползва медикаменти заради заболяване "Страдам от ADHD (Синдром на дефицит на вниманието и хиперактивност) и взимам лекарства от дете. Моля имайте предвид, че вярвам в чистия спорт, винаги съм следвала правилата и ще продължа да го правя, тъй като феърплеят има основно значение за спорта и е много важен за мен", написа Байлс във Facebook.


description: По същото време се проведе първото заседание на Върховния касационен съд, който трябва да реши дали таксата ще отпадне, или ще се запази. Заседанието на Гражданската колегия е по искането на омбудсмана Мая Манолова най-общо да разтълкува дали договорът с "Топлофикация" върви с апартамента, ако в етажната собственост има парно.

title: Гражди настояват за отпадане на такса "сградна инсталация"

maintext:
Пред Съдебната палата се поведе протест под наслов "За законност в съда. Прилагане на регламента за защита на потребителите".
Фотограф: Юлия Лазарова
искането на омбудсмана Мая Манолова най-общо да разтълкува дали договорът с "Топлофикация" върви с апартамента, ако в етажната собственост има парно.
Фотограф: Юлия Лазарова
Манолова не се ангажира да прогнозира кога Касационният съд ще реши за таксата.
Няколко граждански организации излязоха на протест пред Съдебната палата в София с искане да отпадне т. нар. такса "сградна инсталация", която плащат абонатите на топлофикациите, съобщи БНР."Съдят ни на конвейер, чашата на търпението преля", скандираха протестиращите, които носеха плакати "Топлофикация = организирана престъпна група", "Днес ВКС решава дали съм гражданин на ЕС или продължавам да съм илот на "Топлофикация", т.е. на енергийната мафия".По същото време се проведе първото заседание на Върховния касационен съд, който трябва да реши дали таксата ще отпадне, или ще се запази. Заседанието на Гражданската колегия е поСъдиите изслушаха и Манолова. Тя подчерта, че жалбите, отправени към омбудсмана срещу "Топлофикация София", са се увеличили повече от два пъти. Манолова настоява да се изпълнява европейското законодателство, което забранява плащането на непоискана услуга. "Аз пледирах в защита на правото на гражданите да изберат да ползват парно или не. В случаите, в които са се отказали да ползват парно, да не дължат такса", обясни омбудсманът.

fasttext_language: bg


title: Катар ще построи бедуински лагер за фенове на световното

maintext:
Феновете ще могат да опознаят бедуинската култура
Катар ще построи специален лагер за феновете на световното първенство през 2022 г., който ще е бедуински стил.Домакините на турнира се надяват по този начин да решат проблема с настаняването на запалянковците, тъй като имат ограничен ресурс от хотели и апартаменти.Фен селото ще бъде в пустинята близо до границата със Саудитска Арабия и ще може да подслони до 2000 души в палатки."Ще дадем възможност на гостите ни да се насладят на Катар и да изживеят футбола по изцяло нов начин. Ще предложим възможности за всякакъв бюджет", обяви ръководителят на организационния комитет Абдулазиз ал Мавлави.Повечето от очакваните половин милион туристи ще бъдат настанени в хотели и апартаменти, но ще има и палаткови лагери близо до стадионите.Организаторите на турнира обявиха през 2010 г., че ще построят повече от 55 хиляди стаи в хотели за туристите. През януари уточниха, че само 46 хиляди от тях ще са готови.Една от новите възможности за настаняване ще е в жилища на принципа на Airbnb, както и круизни кораби. Някои от феновете вероятно ще се наложи да живеят в съседни държави като ОАЕ или Бахрейн, където има достатъчно хотели и алкохолът по-достъпен.


title: Куфар без дъно, или първият ден от гимназията

maintext:
Фотограф: Анелия Николова
Първият учебен ден е особен ден, който навява спомени и буди размисли. Тази година "Детски Дневник" се обърна към автора на детски книги и преводач Зорница Христова с молба да сподели своите разсъждения за училище. За разлика от традицията в центъра на вниманието да са първолаците, тя поглежда към гимназистите - порасналите ученици, които ще поставят своето ново начало днес. Приятно четене!
Вие, на които краката не се събират под чиновете, вие, на които главите не се събират между кориците, честит първи учебен ден.
Знам, че отдавна не подвързвате грижливо тетрадките в чантата си и че с лека насмешка се сещате за дните, в които сте треперили дали ченгелчетата ви са достатъчно равни. Знам, че малко се чудите дали това, с което ще запълните първата страница утре, впоследствие няма да се окаже безполезно. И се тревожите, че в препълнения ви багаж ще отсъстват нещата, които наистина ще ви трябват.
Ще се чувствате слаби и силни. Слаби, когато учите нещо по принуда, защото със сигурност ще има учители, които ще ви заплашват с оценки, с унижение пред приятелите ви, с родителски гняв и провалени надежди. Силни, защото сте много и няма нищо по-лесно от това да се надсмееш над възрастния човек, застанал на показ с всичките си слабости. Пестете битките си и знайте, че силата ви е повече от слабостта.
Не се ядосвайте на скучните учители и не казвайте, че ви мразят, ако някъде не ви върви. Нормално е по някои предмети да ви е скучно. Умът събира сили, за да ги хвърли там, където ще стигнете най-далеч. Трудно ще е да вървите едновременно в много посоки. Това не значи, че е невъзможно да откриете нещо и в най-необещаващата пътека, ако повървите достатъчно.
Ако пък ви е интересно, не спирайте – не чакайте съучениците си, не се чувствайте виновни, че знаете, не се бойте да поправяте и допълвате учителя, макар че е по-учтиво да го правите наум. Намерете си собствен ритъм.
Не се срамувайте да сте добри в нещо. Попаднете ли пък на учител, който обича да води спорове и да предизвиква ума ви, който ви се ядосва, когато сте "само за шест" – честито! Това е най-доброто, което може да ви се случи в гимназията. А понякога най-добрият ви учител може да седи на съседния чин или да учи в горните класове. Или да се крие в книгата, заради която ще ви изгонят от час.
Не се прибирайте от училище вкъщи. Забелязвайте новото, което се случва покрай вас. Следете новините, четете нови книги, идете на нова пиеса, на нов филм, на изложба и изобщо не се притеснявайте, ако нещо не ви хареса. Изкуството не служи, за да ви изпитват на него. Следете какво се случва, както следите разговор, за да прецените къде да се включите. Утре вие ще бъдете новото.
Търсете онова, което е по мярка на ума ви. Ще изпробвате много неща, но повечето ще стоят като зле ушита дреха. Какво от това? Никой няма да ви гледа накриво, ако нищо "не купите". Впрочем старата музика и старите книги може да ви изненадат. Току-виж попаднете на своя мисъл, написана преди няколко века. Или мисъл, която още не ви е хрумнала. Както пише в конституцията на Литва, "Всеки има право да си присвоява вечността".
Приемете, че в някакъв момент ще се влюбите нещастно, ще се провалите на класно, ще се скарате с родителите си и ще се събудите по-грозни, отколкото сте си легнали. Тези неща са задължителни като входящите и изходящите нива. Всеки трябва да мине през тях. И те самите ще минат. Все пак не "стреляйте" по родителите си, твърде лесно е да улучите.
Не очаквайте твърде много от училището, дори в него да се влиза трудно. Чинът, в който се блъскат коленете ви, не е машина за преобразяване. И от най-добрите училища понякога излизат пълни глупаци. Ще се наложи сами да научите това, което ви трябва, а учителят (и учебникът) може само да ви помогне (или пречи). Очаквайте повече от себе си. Научете се да готвите вкусно с евтини продукти. Да си зашиете сами скъсаното на якето. И да танцувате (не, не сте смешни).
Главата не е куфар и в нея има място за много повече багаж, отколкото предполагате. Повярвайте, справяте се чудесно.


description: През следващите 5 години Турция ще постори над 170 затвора, съобщи министерството на правосъдието, цитирано от "Хюриет". Решението идва, след като досегашните учреждения се препълниха заради арестите във веръзка с проваления опит за преврат, за който властите обвиняват организацията на Фетхуллах Гюлен (FETÖ).

title: Турция ще изгради над 170 нови затвора през следващите 5 години

maintext: През следващите 5 години Турция ще постори над 170 затвора, съобщи министерството на правосъдието, цитирано от "Хюриет" . Решението идва, след като досегашните учреждения се препълниха заради арестите във веръзка с проваления опит за преврат , за който властите обвиняват организацията на Фетхуллах Гюлен (FETÖ).Група затворници от северозападната провинция Текирдаг подаде оплакване срещу управата на затвора, в който до шестима души делят една килия, предназначена за трима. На свой ред началниците са препратили жалбата до министерството на правосъдието.За да се отговори на "неочакваното увеличаване на броя на осъдените", през следващите 5 години държавата ще изгради 174 нови учреждения с общ капацитет от 100 182 души, гласи отговорът на ведомството.Хиляди осъдени ефективно бяха освободени предсрочно за да се освободи място за арестуваните във връзка с опита за преврат и предполагаемата им свързаност с Фетхуллах Гюлен. Решението за помилването им бе обявено с извънредното положение, обнародвано в държавния вестник.В същото време хуманитарната организация Human Rights Association заяви, че след въвеждането на извънредното положение в турските затвори отново са започнали да се прилагат крайни методи за мъчения.Според адвоката на организацията Гюлзерен Йолери наред с вкарването в арест за 30 дни и лишаването от правна помощ, на затворниците е отказвано мединско лечение, а заради пренаселеността се налага осъдените да спят на смени.


description: Избирателите могат да проверят коя е секцията им за гласуване на предстоящите на 6 ноември избори по интернет, на безплатен телефон или чрез кратко текстово съобщение.

title: По три начина може да се провери коя е секцията за гласуване на изборите

maintext:
Снимката е архивна
Фотограф: Юлия Лазарова
Избирателите могат да проверят коя е секцията им за гласуване на предстоящите на 6 ноември избори по интернет, на безплатен телефон или чрез кратко текстово съобщение (есемес), съобщи Министерството на регионалното развитие и благоустройството.Гражданите могат да проверят адреса и номера на избирателната си секция по три начина:В интернет на сайта на главната дирекция "Гражданска регистрация и административно обслужване" (ГРАО) . Интернет страницата предоставя и възможността да се подават "Искане за гласуване по настоящ адрес", по електронен път и да се регистрират издадените "Удостоверения за гласуване на друго място" от общинските администрации след идентификация с електронен подпис;Чрез есемес, който се изпраща на кратък номер 18429. Той е единен и за трите мобилни оператора, а цената е 0.25 лева без ДДС. В текста на съобщението е необходимо да се изпишат десетте цифри на единния граждански номер (ЕГН). Системата връща есемес с номера и адреса на избирателната секция за избори за президент и вицепрезидент на републиката и национален референдум за въведения ЕГН;Справки е възможно да се правят и чрез стационарен или мобилен телефон, като се избере 0800 1 4726 ("0800 1 GRAO"). Обажданията са безплатни за цялата страна.


description: 41-годишната актриса е подала документи за развод с мотив - непреодолими различия.

title: Анджелина Джоли и Брад Пит се развеждат

maintext:
Брад Пит и Анджелина Джоли
Фотограф: Luke Macgregor
Анджелина Джоли е подала документи за развод с Брад Пит след 2 години брак. Това съобщи агенция Ройтерс, позовавайки се на адвокат на актрисата.Тя е посочила като мотив "непреодолими различия", съобщава сайтът за светски новини TMZ. 41-годишната Джоли е поискала и попечителството над шестте деца на двойката Мадокс, Пакс, Захара, Вивиан, Шайло и Нокс - три биологични и три осиновени от различни конфликтни точки на света."Решението е взето за доброто на семейството. Тя (Джоли) няма да коментира и моли да бъде уважено правото на личен живот на семейството ѝ", заяви адвокатът на Джоли Робърт Офър в изявление, цитирано от Ройтерс.Анджелина Джоли и Брад Пит се ожениха през 2014 г. на тайна церемония във Франция . Преди това те имаха дългогодишна връзка, започнала през 2005 г. след снимките на филма "Мистър и мисис Смит".Това не е първи брак за двамата. Брад Пит бе женен за актрисата Дженифър Анистън, а Джоли е миналава под венчилото с актьорите Джони Лий Милър и Били Боб Торнтън.


title: Младежи ще проучват семейни архиви в "Моите предци на война"

maintext:
Снимката е от юбилейната изложба "Първите 100" по повод 100-годишния юбилей на Националния военноисторически музей.
Фотограф: Юлия Лазарова
В десет срещи младежите ще научат как да извлекат скритите съкровища от семейните си архиви, да ги впишат в контекста на голямата история на Първата световна война и сами да създадат национална пътуваща фотоизложба "Моите предци на война".
Националният военноисторически музей предлага на ученици от 8 до 12 клас едно вълнуващо начинание - да им покаже как да проучат семейните си архиви.Учениците ще преминат през целия процес на създаване на изложба – от прецизирането на темата, през методите за проследяване на родовата история и създаване на съпътстващи текстове до обработването на изображения и тематичното им композиране.И докато проучват семейните си архиви, младежите ще видят как голямата история на войната се пише от хилядите малки разкази на хората, ще осмислят тежките последици от войната, премерени през съдбата на семействата им и ще се докоснат до другите сходни истории, за да изградят една мини-история на войната в поредица фотоизложби.Срещите ще се провеждат всеки петък от 14.30 до 18.30 ч. в Националния военноисторически музей на ул. "Черковна" 92 в София. Занятията са безплатни. Желаещите могат да заявят участие до 30 септември (петък) на nvim.pr@gmail.com


description: Група британски изследователи са създали шоколад, за който твърдят, че помага значително в борбата с бръчките и отпускането на кожата.

title: Учени използват шоколада в битката срещу остаряването

maintext:
Фотограф: Юлия Лазарова
Британски учени създадоха шоколад, който забавя появата на бръчки и отпускането на кожата, съобщава в. "Дейли телеграф" Продуктът се казва "Естешок" и е дело на свързана с Кеймбридж лаборатория. Създателите му твърдят, че той стимулира производството на антиоксиданти и засилва кръвообращението, за да предотврати появата на дълбоки линии, и така запазва за по-дълго младежкия вид.В 7.5 грама от специалния шоколад се съдържа същото количество от антиоксиданта астаксантин, колкото във филе от сьомга, както и полифеноли, колкото в 100 грама тъмен шоколад.Тестовете показват, че след 4 седмици всекидневна консумация на продукта резултатите сочат намален риск от сепсис и увеличаване на притока на кръв към кожната тъкан.Създателят на "Естешок" д-р Иван Петяев, който е бивш изследовател в университета в Кеймбридж и основател на биотехнологичната компания Lycotec, обяснява, че са използвали същия антиоксидант, на който дължат цветовете си златната рибка и птицата фламинго. Тъй като шоколадът съдържа само 38 калории, учените смятат, че е подходящ дори за диабетици.Но продуктът едва ли ще се продава във всяка будка, а по-скоро в малко на брой специализирани магазини. Засега не е ясна и цената му, но се очаква тя да е доста висока.Целевата аудитория на "Естешок" "са елегантните, заможни и образовани градски жени на около 30 години".Въпреки това други учени предупреждават, че са необходими по-сериозни клинични изпитания, които да потвърдят информацията на създателите. Основният им аргумент е, че предишни тестове са показали, че антиоксидантът астаксантин е по-ефективен, когато се прилага директно върху кожата – като крем, а не се приема чрез хранене.


title: Ивайло Калфин е кандидатът за президент на АБВ (допълнена)

maintext:
Фотограф: Анелия Николова
Фотограф: Анелия Николова
Бившият социален министър в кабинета "Борисов 2" Ивайло Калфин е кандидатът за президент на АБВ. Това е решило ръководството на партията днес.Калфин влиза в президентска битка за втори път. През 2011 г. като кандидат на БСП той изгуби изборите от Росен Плевнелиев. Според хора от левицата АБВ се е спряла именно на варианта да издигне Калфин за кандидат-президент, за да отклони гласове от претендента на БСП ген. Румен Радев.Двете партии трябваше да имат общ кандидат в лицето на Радев, но от "Позитано" 20 изненадващо решиха да спрат преговорите за коалиция. Кандидатът за вицепрезидент все още не е определен.Официално двамата ще бъдат издигнати от коалиция "Калфин-Президент", в която влизат АБВ, движение "Гергьовден", ГОРД, "Зелените" и "Либерали".От всички кандидати Ивайло Калфин най-добре се вписва в представата ни за държавен глава", заяви лидерът на АБВ Георги Първанов. Той обяви, че коалицията "Калфин-Президент" е от равнопоставени партии и се прекръсти заради спекулациите, че АБВ искала коалиция с БСП за президентския вот, за да заемат хора от партията му челни места в червените листи на следващите президентски избори."ГЕРБ ни е конкурент. Другите са ни опоненти", заяви още Първанов. Полемиката щяла да е по отношение на модела "Плевнелиев".Калфин обяви, че ще се бори за промяна на статуквото, която се изразявала в спиране на поставянето на хора на "Дондуков" 2. Той обяви, че имал добри отношения с Бойко Борисов, докато бил вицепремиер във втория му кабинет. По отношение на критиките, че сменял партиите, Калфин, който два пъти е напускал БСП, заяви, че винаги се борел за каузи.Калфин се обяви и за социална чувствителност на президента и по-голяма активност на институцията по отношение на решаване на бежанския въпрос.Подробности очаквайте по-късно на www.dnevnik.bg


title: Парламентът отхвърли искането на БСП Борисов да бъде изслушан за Бокова

maintext:
Искането беше развито от депутата и бивш външен министър Кристиан Вигенин.
Фотограф: Надежда Чипева
Парламентът отхвърли искането на депутатите от БСП премиерът Бойко Борисов да бъде изслушан в Народното събрание за подкрепата на правителството за кандидатурата на Ирина Бокова за генерален секретар на ООН.Идеята бе това да стане в дните до петък, но не бе одобрена.Според социалистите срещу Бокова има кампания за дискредитиране и саботаж, в която "ключова роля имат българи, български служители, народни представители и представители на международни институции"."Искаме да чуем от министър-председателя какви мерки ще предприеме, за да докаже на външния свят, че България все още е суверенна държава? Под чие въздействие и с чие съгласие е направен опит да се подмени българската кандидатура? Какво свърши правителството, за да подкрепи кандидатурата на Ирина Бокова", питат от БСП.Във вторник Борисов обяви, че правителството подкрепя Бокова за генерален секретар на ООН поне до 26 септември. Тогава е следващото гласуване за кандидатите в Съвета за сигурност като премиерът постави условието Бокова да излезе на първите две позиции.


description: Главен източник на напрежение в обществото днес, два месеца преди президентските избори, са бежанците и тероризмът. Това показва най-новото редовно тримесечно изследване на социологическата агенция "Алфа Рисърч", проведено в периода 9-15 септември сред 1026 пълнолетни граждани.

title: "Алфа рисърч": Страхът от бежанската вълна и тероризма измества вътрешните проблеми

maintext:
показва най-новото редовно тримесечно изследване на социологическата агенция "Алфа Рисърч", проведено
в периода 9 - 15 септември сред 1026 пълнолетни граждани.
Главен източник на напрежение в обществото днес, два месеца преди президентските избори, са бежанците и тероризмът. ТоваАвторите му установяват, че тревожността от външно-политическата среда надхвърля опасенията, свързани с вътрешно-политическите проблеми, критичността към които е умерена.Докато преди десет години (също в навечерието на президентски вот) във външнополитически план хората са се тревожили предимно от международната организирана престъпност (41%), глобалните епидемии (36%), климатичните промени(35%), днес главният източник на напрежение са(61%) и(64%), показват резултатите. Увеличават се и страховете от международната организирана престъпност - от 41% преди 10 години на 45%.Намаляват опасенията от военни заплахи от съседни страни - от 18% на 9%, от енергийната зависимост - от 20% на 16%.Показателна за тревожността е оценката на обществото за политиката на правителството към бежанците: най-голяма част (43%) очакват повече твърдост в отстояване на позициите, срещу 20 на сто, които подкрепят квотите и мерките за интеграция, коментират социолозите.За периода от 2006 г. досегаи голямата престъпност, възприемани тогава като най-сериозна заплаха, са отстъпили значително по-назад в класацията - с цели 20%.Други няколко вътрешни проблема обаче остават във фокуса на вниманието., например, е "замръзнала" на място – и днес, и преди десет години 59% са притеснени от нея. Сред вътрешните проблеми куропцията остава най-голямата заплаха, сочат резултатите.Най-голяма част от българите (41%) споделят, че въпреки липсата на промяна впрез последните години живеят по-спокойно - 40%. Но нереализираните очаквания за по-бърз подем след приемането на България в ЕС, поставят икономическото (49%) и демографското (49%) развитие сред топ заплахите във вътрешно-политически план.За оценките на политическите партии четете тук. За оценките за министрите четете тук


title: България и Азербайджан планират газови доставки от 2020 г.

maintext:
Заседанието се проведе под председателството на министъра на икономиката Божидар Лукарски, заместник-министъра на енергетиката Жечо Станков и министъра на транспорта на Азербайджан Зия Мамедов.
Азербайджан ще доставя по 1 млрд. куб. м газ за газоразпределителния център "Балкан" от 2020 г. от находището "Шах Дениз 2". За това са се разбрали участниците в заседанието на смесената комисия за икономическо сътрудничество в Баку, съобщи пресцентърът на Министерството на енергетиката.
В рамките на сесията бе подписан протокол, съгласно който ще бъдат разгледани възможните варианти за съвместни доставки на азербайджански природен газ през територията на България за трети страни при реализацията на проекта за газов хъб "Балкан", се посочва в съобщението.
След 2023 г. газ от новите азербайджански находища ще потече и през интерконекторите Гърция - България и Турция - България, са договорили двете делегации.
Документът от заседанието предвижда проучване на възможностите за обмен на електроенергия между България и Азербайджан, след създаването на електроенергийния коридор по направлението Азербайджан – Грузия – Турция – Европа, както и обмяна на опит в процеса на въвеждане на пълна либерализация на електроенергийната система в България.
"Отчитайки стратегическото енергийно партньорство между нашите две страни, България разглежда Азербайджан като един от основните източници на природен газ", увери зам.-министърът на енергетиката Жечо Станков на четвъртото заседание на междуправителствената комисия.


title: Сметната палата ще проверява агенцията за закрила на детето

maintext:
Според Димитър Байрактаров от Патриотичния фронт има данни за големи хонорари по граждански договори.
Фотограф: Юлия Лазарова
Парламентът възложи на Сметната палата да извърши одит за изпълнението на плана за деинституционализация на деца, лишени от родителска грижа, за периода от 2009 до 2015 г. Проверката трябва да обхване дейността на Държавната агенция по закрила на детето по отношение на разходването на финансови средства за изготвяне на техническо задание по проект "Детство за всички", провеждане на обучения и сключване на граждански договори по проектите по ОПАК.Предложението за одита бе на Патриотичния фронт, а мотивите - "информация за нерегламентирано усвояване на средства, отпуснати от европейските партньори" и "данни за откровено и целенасочено накърняване на правата на децата с цел лично обогатяване на служители от системата".Одитът трябва да се проведе от 1 октомври до 31 декември т.г., а докладът на Сметната палата да бъде внесен в парламента до края на януари 2017 г.


description: Миналата седмица се очакваше Трайчо Трайков официално да бъде издигнат за президент, а ген.Съби Събев - за вицепрезидент. В сряда обаче СДС излезе с решение, че ще подкрепя кандидатурата на депутата Гроздан Караджов.

title: Реформаторите отново ще обсъждат кой все пак да бъде кандидат-президентът

maintext:
Фотограф: Анелия Николова
Изпълнителният съвет на Реформаторския блок (РБ) се очаква да се събере днес, за да утвърди окончателно кандидатпрезидентска двойка. Миналата седмица се очакваше Трайчо Трайков официално да бъде издигнат за президент, а ген.Съби Събев - за вицепрезидент.В сряда обаче СДС излезе с решение, че ще подкрепя кандидатурата на депутата Гроздан Караджов. Очаква се от партията да предложат да има ново изслушване и на Трайков, и на Караджов, което да се проведе следващия вторник.Решенията на Изпълнителния съвет на блока, в който влизат 21 души, се вземат с мнозинство три/четвърти от присъстващите. В него СДС има трима представители.


title: Октоберфест започва при засилени мерки за сигурност

maintext:
фон Сакс-Хилдбургхаузен.
Тържествата продължават пет дни и добиват такава популярност, че се провежда ежегодно.
Властите в Мюнхен предприемат повишени мерки за сигурност за тазгодишния Октоберфест, след като стрелба в търговски център в града през лятото и две нападения, за които отговорност пое групировката "Ислямска държава", засилиха тревогата в Германия, предаде БТА, като цитира "Асошиейтед прес".Полицията заяви, че раниците и големите чанти ще бъдат забранени, а мястото на фестивала ще бъде оградено, за да се гарантира, че всички посетители ще минават през проверки за сигурност.Поставени са множество камери за наблюдение, а на разположение ще има допълнителни полицаи.Според органите на реда има "повишена абстрактна опасност" от нападение по време на фестивала, но няма информация за конкретни заплахи за сигурността.Тази година са ангажирани 450 стюарди при 250 миналата година.Големите пивоварни имат собствени шатри с дълги маси за гостите. Миналата година са продадени 7.3 млн. литра бира, както и огромни количества вурствове, бретцели и дори цели прасета на шиш.Първият Октоберфест се състои през 1810 г. по повод сватбата на принц Лудвиг и принцеса ТерезаОчаква се тазгодишният Октоберфест да привлече 6 милиона посетители. Той започва на 17 септември и приключва на 3 октомври.Повече информация за фестивала може да намерите на официалния сайт на събитието


description: Засега се обмисля процентът български стоки да е 50.

title: Търговските вериги предлагат да поддържат определен обем български стоки

maintext:
Фотограф: Анелия Николова
Представителите на търговски вериги у нас са проявили инициатива да влязат в контакт с Министерството на земеделието и храните и да се постигне доброволно споразумение за това да продават определен процент български стоки. Това съобщи заместник-министърът на земеделието и храните Цветан Димитров в Хасково, цитиран от БТА.Той уточни, че засега се обмисля споразумение за над 50 процента български стоки.Преди няколко месеца веригите в Румъния бяха задължени да продават поне 15% местни стоки.Заместник-министърът участва на кръгла маса по проблемите на селскостопанския бранш преди официалното откриване на изложение на 34 производители и преработватели от Хасковска област в рамките на инициативата "Подкрепяме българското" на министерството.Хранителните стоки, произвеждани в България, вече са достатъчни по обем и с добро качество, така че да присъстват на трапезата на всеки българин. Делът на българските стоки в потреблението с всяка изминала година се повишава, каза преди това заместник-министърът.Той изнесе данни за развитието на растениевъдството и животновъдството в Хасковска област.Според тях за последните три години трайните насаждения в региона са се увеличили със 130 хил. декара. За последните две пък популацията на подлежащите на подпомагане животни е нараснала с между 14 и 30 процента.


title: "Лудогорец" предлага четвъртите най-евтини билети в Шампионската лига

maintext:
Последна промяна в 12:01 на 27 сеп 2016, 580 прочитания, 8 коментара
Най-евтините билети за мачовете на "Лудогорец" ще са за домакинството на "Базел"
Българският шампион "Лудогорец" предлага четвъртите най-евтини билети за мачовете в групите на Шампионската лига, сочи проучване на бетинг компанията Spreadex.
Цените на билетите за мачовете на националния стадион "Васил Левски" започват от 11 паунда, което е валидно за двубоя с "Базел".
"Ювентус" предлага най-скъпите билети за домакинските си мачове този сезон. Цените за стадиона на "Старата госпожа" започват от 39 паунда (88 лева).
Вторият най-скъп отбор за гледане е "Барселона" с цени от 38 паунда.
В топ пет на отборите с най-скъпи билети са английските "Арсенал" и "Лестър", съответно с 37 и 35 паунда.
Най-евтините билети от всички отбори в групите на турнира предлага украинският "Динамо" (Киев) с цени, започващи от четири паунда. Следват "Ростов" (7 паунда) и "Порто" (10 паунда).
Средната цена на най-евтините билети за груповата фаза Шампионска лига е 26 паунда.


description: Германският канцлер Ангела Меркел заяви, че Европейският съюз (ЕС) трябва да сключи споразумения за мигрантите с Египет и Тунис по подобие на вече съществуващата сделка с Турция.

title: Меркел поиска ЕС да сключи мигрантски споразумения с Египет и Тунис

maintext: Германският канцлер Ангела Меркел заяви, че Европейският съюз (ЕС) трябва да сключи споразумения за мигрантите с Египет и Тунис по подобие на вече съществуващата сделка с Турция, предаде "Ройтерс".Меркел допълни и че трябва да бъдат изразходвани повече средства за развитие, за се води ефективна борба с основните причини, предизвикащи миграцията.През март Брюксел и Анкара подписаха споразумение за връщане на нелегалните имигранти обратно в Турция в замяна на финансова помощ и обещание за безвизово пътуване. В резултат на тази сделка, както и на затварянето на границите по т.нар. балкански маршрут мигрантският поток от Гърция значително намаля. Но според международните хуманитарни организации през последните месеци се наблюдава увеличение на мигрантите, влизащи през Италия, които идват главно от Либия Същевременно споразумението с Турция е под въпрос, тъй като обещанията на Брюксел за визови облекчения бяха обвързани с изпълнението на редица условия от страна на Анкара, включително промяна в твърде строгия антитерористичен закон. Но Турция, особено след проваления опит за преврат от 15 юли , отказва да го стори с мотива, че защитата на гражданите й е на първо място. В същото време Турция вече няколко пъти заплаши Брюксел, че ще спре да изпълнява споразумението, ако не получи правото на безвизов достъп до Европа.


description: Този месец София беше домакин на първата по рода си конференция за "Съвременна наука и практика във физиологичното раждане". "Дневник" разговаря с един от лекторите и централни фигури в мрежата от учени в сферата на акушерството - д-р Йете Клаусен, акушерка и старши преподавател в "Метрополитън Юнивърсити Колидж" в Копенхаген, Дания.

title: Д-р Йете Клаусен, акушерка: Няма оправдание за прилагането на "Кристелер" и пришпорването на родилките

maintext:
д-р Йете Клаусен
Фотограф: Велко Ангелов
част от Европейския проект за насърчаване на международното сътрудничество при провеждане на изследвания в областта на науката и технологиите COST
Българската асоциация на професионалистите по здравни грижи
Този месец София беше домакин на първата по рода си конференция за "Съвременна наука и практика във физиологичното раждане",Лектори от здравни заведения и медицински университети в седем европейски страни представиха научните си трудове и споделиха личен опит от въвеждането на изследванията си в клиничната практиката пред над 160 български акушерки и акушер-гинеколози. За организацията тук отговаряха акушерският кабинет "Зебра" и"Дневник" разговаря с един от лекторите и централни фигури в мрежата от учени в сферата на акушерството - д-р Йете Клаусен, акушерка и старши преподавател във Факултета по акушерство на "Метрополитън Юнивърсити Колидж" в Копенхаген, Дания. Тя обучава акушерки в бакалавърска степен и провежда изследвания в областта на интервенциите и намесите за ускоряване на раждането и вредите, които води форсирането на родилките.Темата, която представи пред колегите си в София беше вторият етап на раждането и изчакването на бебето да се придвижи, вместо да се насилва навън от лекарите, например с вредния метод "Кристелер", който миналата пролет беше причина за смъртта на бебе при раждане в Тетевен - Инициативата COST е с цел да се учим едни от други. Това е мрежа за научни изследвания, финансирана от ЕС за период от няколко години. Срещата, която направихме в София, е за да се координираме за бъдещите ни проучвания, но също и имахме възмонжостта да се срещнем с местните специалисти и да им оставим познанията си, за да подобрим заедно общото ниво. Така даваме шанс на България да научи как да преобърне практиките си в полза на жените и семействата.- Бях много изненадана от съществуването на метода "Кристелер", когато научих за него неотдавна. Уча и обучавам акушерки от близо 30 години, но не бях дори чувала за подобна практика. Бях шокирана. Това е вредна и ненужна намеса в процеса на раждане.Знам, че и в България това е проблем, но нямам лични впечатления. Обаче съм пътувала из различни централни и източноевропейски страни, където се запознах с него. Преди няколко години прекарах цял ден в болница в Словакия, наблюдавайки практиките им за раждане.Установих, че вторият етап от раждането почти липсва, а е изместен от насилствено избутване на бебето и така е в много от балканските и източноевропейските държави, макар че по-често остава извън официалните документи. Ако поровите в европейската медицинска литература почти няма да откриете информация за метода "Кристелер". В една от най-големите бази данни за акушерки изобщо не събират информация за него, затова е трудно да се прецени колко често се използва и с какви послледици. Няма нищо и за България. Но ако поговорите с жените тук ще разберете, че повечето са го преживели.- Не е така. Не се е използвал навсякъде, в Дания дори не ни е хрумвало, че може да се преподава.Ако се върнем към първоизточника - д-р Кристелер, който пръв е описал метода, ще видите, че това, за което говори той е много по-различна и нежна процедура. Идеята му е с лек масаж и притискане да се помогне на плода надолу по родилния канал в последния етап, когато контракциите затихват. Освен това коремът първо се покрива с чаршаф, за да не се нарани. Д-р Кристелер e практикувал във времена, когато не е съществувал медикамент за предизвикване на контракции.Известно е в акушерството, че в последния стадии контракциите могат да изчезнат и затова се масажира горната част на матката през корема, за да се предизвика реакция, но това се прави много нежно, в никакъв случай с пълна сила като при бруталната практика, която сега се нарича "Кристелер".- Плацентата може да се отдели и бебето да умре. Матката да се перфорира и майката да умре. Да се счупят ребра на жената, да се пробият черният й дроб или далакът й. Да се счупи ключицата на бебето, или ръцете му, краката му. Чувала съм и за случаи на счупен череп на бебето.Да се насини и натърти жената, да й се причини ненужна болка и страх, дори посттравматичен стрес от цялото преживяване, като от насилие. Така че може да има фатален ефект или по-малък, спектърът е широк, но при всички случаи е травмиращо. А нищо от това не е необходимо. Няма оправдание да се прави. Това, което трябва, е да се отдели повече време за протичане на нормално раждане при всяка жена.Това, което видях в болници, където практикуват метода, е че докторите имат много малко време между ражданията, и затова като обикалят родилките, ги пришпорват, за да се впишат в графика си. Жената се въвежда в родилната зала, позиционира се както му е удобно на доктора – по гръб, дори да я боли. Докторът връхлита в стаята, не говори с родилката, бърза, натиска и продължава към следващата.Това е много различно от начина по който работим в Дания. Там нямаме доктори по време на ражданията, за които няма показания за нужда от такъв. Добре обучените акушерки се справят безпроблемно с ражданията. Те се нуждаят най-вече от време, за да свършат работата както трябва и най-важното – да не наранят жената.- Не, никога, в никой случай това не е оправдано. Целта му е да съкрати времето на раждането, но ако жената или бебето бъдат увредени заради "Кристелер", представете си с колко ще се удължи грижата и разходите на здравната система за тези две души.Няма спор, че изчакването е правилният подход, но разбира се, това може да трае много по-дълго при едни жени отколкото при други. Трябва да си даваме сметка, че тялото на жената в този момент има нужда да се подготви, да се отпусне. Това изчакване е отредено на майката и на бебето, защото и двамата преминават през огромна промяна. А ако нараниш тъканите и вътрешностите и прилагаш сила, за да избуташ бебето навън, се рискува изсипване на матката в по-късен момент, травма в перинеума, която да предизвика усложнения и много последващи проблеми.В моята страна и в класическото разбиране за раждане има едно правило – никога не карай жена да напъва, ако самата тя не усеща, че е готова да напъва. Ако бебето вече се вижда, тогава акушерката може да прецени кога е време, но ако я караш да напъва докато бебето е все още горе в пелвиса, всъщност ще отнеме повече време.Нормалното време да слезе бебето до долу – този втори стадий на раждането – е между един и два часа. Не мисля, че е непосилно дълго, че да не може да се изчака търпеливо. Грешките стават тогава, когато жената е подготвена, тече това време на изчакване, но е дошъл нейният ред в графика на доктора и той разполага с 10 минути преди следващата...- Вижте, ако имате здрава жена, която ражда, това не трябва да се счита за медицинска дейност изобщо. Акушерка е напълно способна да разпознае дали процесът протича нормално, или не и да е в готовност при нужда да работи с акушер-гинеколога, ако възмникнат усложнения.В Дания казваме, че най-важното умение, което една акушерка трябва да усвои, е да може да разпознава нормално и ненормално протичане на раждането. Да вижда малките знаци и да знае какво означават. Нормалното раждане дава най-добри резултати в дългосрочен план.- Първото, което трябва да направите е да осигурите на жената пространство, в което тя се чувства сигурна и спокойна. Когато тя се чувства в безопасност и чувства уважението на околните, тялото й ще произвежда окситоцин - най-важният хормон по време на раждането. Позволете й до нея да са близките й, тогава тялото й ще работи по-добре.Акушерката трябва да има търпение, да не кара родилката да напъва, ако тя не усеща че е готова за това. Оставете я да напъва спонтанно и в различни пози, които на нея са й удобни. Ако е изморена, нека не се залежават по гръб, това не е добре за нея и за бебето, може да й се подпъхнат възглавници. Ако се изчака и й се осигури комфорт всичко ще е наред.Разбира се, има случаи при които не всичко е наред, но те са много по-малко, отколкото мислите. Ако приемете тези съвети, ще видите, че огромна част от жените - около 80% - ще раждат напълно нормално и без усложнения. Това са научно доказани и изпробвани практики, не са нещо ново и не са в сферата на теорията. Има достатъчно материали и ноу-хау за ролята на акушерката в здравословното раждане, които са на ваше разположение, за да обновите системата си.- Да, и ще бъда честна - много е старомодно и далеч от европейските директиви за това какви компетенции трябва да има една акушерка. Занижени са изискванията за натрупване на опит по време на обучението. На хартия може и да има достатъчно часове за практика и асистенция, но от обучени акушерки тук разбрах, че числата може би не са верни и правилата се заобикалят.- Има три колежа за акушерки в Дания. Обучението продължава три години и половина и е разделено в две равни части теория и практика. Курсистите започват с базови лекции по анатомия, социология, психология, епидемиология. След това им се преподават по-тесни специалности за детеродния процес, грижата за жената по време на бременността, раждането и след раждането.Това, на което много държим да ги научим е да следят научните публикации в тяхната сфера, защото така могат да поддържат и развиват знанията си и да стоят в крак със съвременните открития. Знанието в сферата на акушерството расте постоянно и дори току що да си завършил, ще е излязло нещо ново, когато започнеш да практикуваш, затова винаги трябва да следиш. Учим ги да намират и познават надеждните източници, да анализират и оценяват материалите и да мислят как да ги приложат в практиката си. Учим ги и да питат.Втората половина от обучението е в действаща клиника, където могат да следват опитните лекари и акушери и да асистират. Наблюдават как се прави вагинален преглед, как се следи развитието на плода, как по време на раждането да следят контракциите, да разчитат тревожните сигнали и да се намесват, да разбират показателите на мониторите, да поставят венозна система и т.н. След това учат и какви грижи се полагат за новороденото и майката в неонатологичното отделение.В рамките на обучението си акушерките стажуват във всички отделения, включително в общите кабинети, защото част от задлъженията им след това ще са да провеждат редовните прегледи на жените и да следят развитието на плода по време на бременността.- Цезаровото сечение дава възможността да се спасяват животи и има майки и деца, които умират, защото не е направено навреме. Но има и много жени, които са увредени, защото получават секцио, което не им трябва. Това не е просто отваряне на стомаха и изваждане на бебето. Това е намеса, която може да създаде проблеми при евентуална следваща бременност.Част от страните в COST също имат този проблем с много високи нива на цезаровото сечение, например Португалия и Гърция. Изключително трудно е да се пребори тази тенденция, а тя създава цял нов раздел в женското репродуктивно здраве, заради усложненията които ненужната операция може да причини.Това е проблем, на който в цяла Европа се обръща голямо внимание и се търси отговор защо нивата се покачват. И в Дания това е растящо число - от 16% през 2000 г. сега е 22.5%.- Според мен се дължи на много фактори - например сега раждат много повече жени, които преди развитието на медицината не биха могли - със сериозни сърдечни заболявания и малформации или с остро затлъстяване. Сега вече има специализирана медицинска грижа, която да им позволи да заченат и да износят бебе, но естественото раждане при тях би било рисково. Друга голяма група е на всички жени, при които бебето е в седалищно предлежание.За всички останали бъдещи майки, които без да има медицинска нужда от секцио го избират пред нормалното раждане - това е провал на системата и специалистите, които не са им предоставили достатъчно информация, за да направят по-добрия избор. Но когато им отделят време да им обяснят и да планират раждането заедно, статистиката се променя. Освен това се поддържа и мита, че след цезарово сечение не може да се роди вагинално и масовата практика е всяка следваща бременност също да завършва с операция.


title: "Уиз ер" отново ще лети между София и Варна

maintext:
Фотограф: Цветелина Николаева
Унгарският нискобюджетен превозвач "Уиз ер" (Wizz Air) обяви днес, че възстановява полетите си по трасето София-Варна от 26 март. Компанията започна летателната си програма по направлението в средата на юли 2008 г. и спряло да ги изпълнява от началото на ноември 2010 г.Билети вече могат да се купят онлайн, а цените започват от 19.99 лв. за базов.Тогава не беше съобщена причина за решението, въпреки големия интерес на пътниците и ниските цени на превоза между двата града, които не са свързани с качествена инфраструктура. По-късно обаче се разбра, че полетите, на доста по-различни цени, вече се изпълняват от "България ер".Планът на унгарския превозвач идва на фона на започналите нискобюджетни полети от София до 21 дестинации от ирландския нискотарифен превозвач "Райънер" (Ryanair).Днес беше обявено още, че също от 26 март компанията ще лети между София и Катания (на италианския остров Сицилия). Полетите до Катания ще са два пъти седмично в сряда и неделя, а до Варна ще се обслужват ежедневно.Компанията предлага общо полети от България по 33 линии до 17 държави. През декември се очаква в София да бъде базиран седми самолет на компанията. За тогава са насрочени и вече обявените нови полети от София до Нюрнберг, Донкастър и Базел.


title: СДС реши, че все пак иска Гроздан Караджов за кандидат-президент на Реформаторския блок

maintext:
Гроздан Караджов
Фотограф: Надежда Чипева
СДС потвърждава подкрепата си за Гроздан Караджов за кандидат за президент на Реформаторския блок (РБ). Това е позицията, около която се е обединило ръководството на партията на заседание днес. Очаква се утре да се събере Изпълнителният съвет на РБ, за да утвърди кандидатурата на Трайчо Трайков за държавен глава. От СДС обаче ще предложат отлагане на окончателното решение."Гроздан Караджов е автентичният десен кандидат. Той не е участвал в други правителства като Трайчо Трайков", заяви след заседанието на СДС зам.-председателят на партията Румен Христов. Той обяви, че утре СДС ще настоява за изслушване и на Караджов, и на Трайков от членовете на Изпълнителния съвет на РБ. Тъй като обаче Караджов бил в чужбина, от партията ще настояват то да се проведе на 13 септември, след което да се утвърди кандидатпрезидентската двойка на блока."Ако останалите партии подкрепят кандидатурата на Трайчо Трайков, ние ще я приемем и няма да бъдем причина за разцепление на РБ", заяви още Христов. Решенията на Изпълнителния съвет се вземат с три/четвърти от гласовете.


description: "Пламен Орешарски не е кандидат на Бойко Борисов. Щабът на ГЕРБ има много кандидати, които ще удължат листата, за да ронят протестен вот, който ГЕРБ не може да получи. Пламен Орешарски обаче не е сред тях. Той очевидно е кандидат на "кой", но не само. Защото не смятам, че "кой" е сам по себе си. Той е лице на един голям кръг играчи, които имат много сериозни възможности за влияние върху българския политически и икономически живот", коментира Дончева.

title: Според Татяна Дончева кандидатурата на Орешарски е на "кръга зад Пеевски"

maintext:
Татяна Дончева
Фотограф: Анелия Николова
"кръга зад Пеевски".
кръга "кой" това не е провокация, а естествена номинация и за самият Орешарски това не е провокация, а естествена номинация". Според лидера на "Движение 21" причините за кандидатурата могат да са две: Орешарски или иска да се реабилитира, или не може да откаже на "тези, които го тикат".
социологическа агенция "Алфа Рисърч"
Според лидера на "Движение 21" и кандидат за президент Татяна Дончева кандидатурата на бившия премиер Пламен Орешарски е на"Пламен Орешарски не е кандидат на Бойко Борисов. Щабът на ГЕРБ има много кандидати, които ще удължат листата, за да ронят протестен вот, който ГЕРБ не може да получи. Пламен Орешарски обаче не е сред тях. Той очевидно е кандидат на "кой", но не само. Защото не смятам, че "кой" е сам по себе си. Той е само лице на един голям кръг играчи, които имат много сериозни възможности за влияние върху българския политически и икономически живот", заяви Дончева в сутрешния блок на "Нова телевизия".Според нея важен въпрос е защо "кръгът зад Пеевски" излъчва Орешарски за кандидат и защо ДПС не изважда "нормален кандидат с тяхната си регистрация". Дончева нарече "провокация" тази номинация, но "заКолкото до собствената си кандидатура и тази на кандидатът й за вицепремиер Минчо Спасов, Дончева заяви, че имат известни възгледи и общо минало. "За мен Минчо Спасов е съмишленик. Той е проверен човек, в реални действия, затова го поканих за вице. Нашата двойка не прилича на другите - ние сме съмишленици, бойни другари, проверени в тежки моменти", подчерта Дончева.Тя е доволна от проучването наот миналата седмица, която й дава най-голямо доверие сред избирателите в ляво. "Този рейтинг е така от години. Такъв беше рейтингът и когато не бях в активната политика", заяви Дончева. Тя изчислява, че може да стигне до 400 хил. гласа и съответно да се яви на балотаж."Радев е зайче от ръкава, на който е внушено, че може да бъде спасител. Той е парашутист, може да парашутира навсякъде. Както беше парашутист за кандидат на БСП, така ще бъде и с другото", коментира Дончева. Тя изключва ген. Румен Радев да получи вот извън БСП. "Смятам, че за него ще бъде проблем да получи вота на БСП", коментира Дончева.


title: Около 100 хил. коли се очаква да напуснат София за празниците

maintext:
Булевард "Цариградско шосе" е една от градските пътни артерии, на която се очаква интензивен трафик следобед.
Фотограф: Юлия Лазарова
Очаква се около 100 000 автомобила да напуснат София във връзка със започващата утре поредица от четири почивни дни, съобщи пред "Фокус" началникът на отдел "Пътна полиция" към СДВР комисар Тенчо Тенев.Пътната агенция информира, че днес следобед между 14 и 20 часа и в последния от почивните дни - 25 септември, е ограничено движението на тежки камиони над 12 тона по най-натоварените пътища.Засега ситуацията на изходите на града е спокоййна, но се очаква засилване на трафика в късния следобед.Най-натоварено ще бъде движението по булевардите "Цариградско шосе", "Ботевградско шосе" и на изхода към кв. Владая.Комисар Тенев подчерта, че екипите на "Пътна полиция" вече са на пътя и се изчаква моментът, в който движението стане по-натоварено, да започнат да регулират ръчно. "Служителите ни са достатъчно на брой, за да осигурим безпроблемното излизане на хората от София", увери Тенев.


description: Каква ще е Германия през 2025 година, когато ще си проличат дългосрочните последици от приема на стотици хиляди бежанци и мигранти? Експерти рисуват два възможни сценария: единият е оптимистичен, другият - стряскащ, пише Сабине Кинкарц за "Дойче веле".

title: Германия през 2025 г.: два сценария

maintext:
В положителния сценарий се казва, че след 2017 година обществото осъзнава колко безсмислено и опасно е да се вярва на десните популисти.
Фотограф: Hannibal Hanschke
Каква ще е Германия през 2025 година, когато ще си проличат дългосрочните последици от приема на стотици хиляди бежанци и мигранти? Експерти рисуват два възможни сценария: единият е оптимистичен, другият - стряскащ, пише Сабине Кинкарц за "Дойче веле" 2015-а ще влезе в германската история най-вече като годината на бежанците. Годината, в която Ангела Меркел изрече паметното "Ще се справим" и отвори границите на страната си. Годината, в която Берлин позволи на стотици хиляди хора да влязат в Германия.Една година по-късно делникът в страната си остава що-годе същият, но в политически план е налице рязка промяна. Стреснати от успехите на дяснопопулистката "Алтернатива за Германия", ХДС и ХСС се изпокараха, а все повече избиратели се обявяват твърдо против бежанската политиката на коалиционното правителство. Няма и следа от толкова възхваляваната "култура на гостоприемството" - на преден план сега е настойчивото желание за ограничаване на бежанския поток. А под натиска от редиците на собствената ѝ партия Меркел се видя принудена да признае, че лозунгът ѝ "Ще се справим" вече се е изпразнил от съдържание.Накъде се е запътила Германия? На този въпрос се опита да отговори форум, организиран от мозъчния тръст "Алфред Херхаузен". В рамките на конференцията, озаглавена "Германия 2025 - справихме ли се?", експерти от света на политиката и икономиката представиха своите виждания за бъдещето на Германия. И развиха два възможни сценария - един положителен и един отрицателен.Негативният сценарий звучи наистина стряскащо. Той рисува една страна, която с всички сили се опитва да се предпази от "ново преселение на народите". В този сценарий вътрешната сигурност е най-дискутираната тема. По-заможните германци вече са се оттеглили в предградията на градовете, където живеят в добре защитени вилни квартали. Добре защитени са и приемните лагери за бежанци и мигранти, които се намират отвъд градската периферия.Според този сценарий през 2025 година Германия е една разделена, разпокъсана страна, населявана от враждуващи помежду си групи: средната класа, която силно се страхува да не изгуби благосъстоянието си, елитът, който нехае за проблемите на мнозинството, и отчаяната, лишена от всякаква перспектива долна прослойка, разпадаща се на все повече изпълнени с омраза групировки.В резултат от всичко това все повече добре образовани млади хора напускат икономически отслабената Германия. Прогонват ги страхът от екстремизъм, климатът на недоверие, силно регламентираният делник, конфликтите в градовете, чезнещото уважение в междучовешките отношения, повсеместната омраза.А каква Германия рисува положителният сценарий? Според тази разработка през 2025 година Германия е една уредена и пъстра страна. Многообразието е навсякъде - както по улиците, така и по високите етажи на обществения и политическия живот. Учители, журналисти, полицаи от турски или сирийски произход са нещо напълно нормално, а в предприятията мигранти заемат ръководни постове.Но, преди да настъпят тези спокойни времена, Германия трябва да премине през бурната 2017 година, която в този сценарий е определена като "катастрофална за демокрацията": самоубийствени атентати с десетки жертви, второ поколение на антиислямското движение "Пегида", горящи бежански приюти и парламентарни избори, след които дяснопопулистки партии влизат в Бундестага с над 15% от гласовете.В сценария се казва, че именно след тази 2017 година обществото осъзнава колко безсмислено и опасно е да се вярва на десните популисти. Следват многолюдни демонстрации за повече откритост, толерантност и солидарност, а германското правителство се обединява около една "разумна миграционна политика по канадски образец", се казва в положителния сценарий за близкото бъдеще на Германия.Кой от тези два сценария ще се сбъдне? Засега никой не може да даде еднозначен отговор на този въпрос. Но е ясно, че много ще зависи от това как ще се развива оттук нататък политическият дебат. А към момента той е белязан, за жалост, не толкова от конструктивни идеи за бъдещето, колкото от взаимни нападки.


title: А, ето къде си се скрил - роботът Philae (видео)

maintext: Роботът "Филе" (Philae) стана световна знаменитост, когато през ноември успешно се спусна на комета – първото подобно постижение на космическите инженери. Но малко по-късно екипът на Европейската космическа агенция изгуби контакт с него и се отказа да го издирва.Хипотезата на ESA бе, че "Филе" е попаднал в някоя яма, далеч от слънчева светлина, която да захранва батериите и апаратурата.Точно на такова място го откри преди дни обикалящата около кометата 67P/Чурюмов-Герасименко сонда-майка "Розета" (Rosetta).Снимка на заклещеният в сянката на голям камък "Филе" бе показана в края на миналата седмица, един месец преди да приключи уникалната мисия. От нея се вижда как апаратът с дължина около 1 метър е полегнал настрани и "краката" му, които трябваше да го закрепят за кометата, стърчат настрани. Сондата изглежда доста безпомощно като преобърнало се насекомо, коментират от ESA.Находката на създаденият от човешка ръка апарат, която ще продължи пътя си из космоса, бе особено вълнуваща и защото "Филе" работи на батерии само 3 дни, после изненадващо изпрати 85 секунди сигнал през юни 2015 г., когато кометата бе близо до Слънето, и през юли и "Розета" бе престанала да се "ослушва" за него.Сега вече се знае къде точно е попаднал "Филе" и така изпратената от него информация се поставя в конкретен контекст.Мисията наближава зрелищния си край – в края на месеца "Розета" ще се спусне към 67P/Чурюмов-Герасименко и по пътя ще снима кадри с висока резолюция, ще прави измервания и веднага ще ги изпраща към Земята. Накрая сондата-майка ще се разбие."Филе" изглежда е все още в състояние да събира и изпраща данни, но "Розета" остана почти без енергия, за да може да поддържа връзка с него, да събира данните и да ги препраща към учените.Роботът е проектиран през 1993г. с идея да се спусне на съвсем друга комета - 46P/Виртанен, но избухването през 2002 г. на ракетата носител "Ариан" наложи отлагане на старта. Моментът за срещата бе пропуснат и се наложи търсене на нов обект - 67P/Чурюмов-Герасименко.


title: Повече от половината лекари в България са пред пенсия, предупреди лекарският съюз

maintext:
Венцислав Грозев (дясно, архив)
Фотограф: Юлия Лазарова
съзнателно или не, омраза помежду ни. Ние не сме врагове и не водим войни, имаме една и съща цел - вие да бъдете здравие, ние да ви излекуваме", коментира Венцислав Грозев.
Застаряването на лекарите в България добива драматични изражения. Над 50% са на възраст над 55 години, а една трета са над 60 години, или в предпенсионна възраст. Това обяви председателят на Българския лекарски съюз д-р Венцислав Грозев пред журналисти.Младите лекари в здравната система (под 30 години) са само 5%, показва още статистиката на БЛС. Между 31 и 45 години са една четвърт от специалистите.Като се остави настрана общото застаряване на нацията, основната причина е миграцията на колегите към държави в Европа с по-добри трудови условия и заплащане - Англия, Германия, Франция. По данните на Лекарския съюз между 350 и 400 лекари напускат страната всяка година, за да работят в чужда държава. Като се съпостави с около 600 завършващи млади лекари у нас годишно, загубата е значителна, отбеляза Грозев.Днес в столицата се провежда 23-ия международен симпозиум на централно и източноевропейските лекарски камари. Председателят на БЛС обяви, че на международно ниво организацията ще предложи кампания за подобряване на имиджа на лекарите и доверието в здравната система, под мотото "За да е успешно лечението, аз вярвам на своя лекар"."Обръщаме се с апел към обществеността: Да спрем насажданата,


description: "Ще търсим възможност този проект да бъде реализиран, но само при наличието на икономическа обосновка", увери енергийният министър.

title: Държавата тепърва ще търси варианти какво да прави с готовото оборудване за АЕЦ "Белене"

maintext:
Фотограф: Цветелина Белутова
Държавата тепърва ще търси варианти какво да прави с поръчаното и изработено оборудване за АЕЦ "Белене". Това се разбра от думите на министъра на енергетиката Теменужка Петкова в сутрешния блок на БНТ.Тя посочи вече лансираната идея за евентуална приватизация. "Оборудването можем да го обособим заедно с площадката, заедно с всички разрешителни, в една проектна компания и да бъде стартирана процедура по приватизация. И както се твърди, че този проект е жизнеспособен, ако се появят инвеститори, той ще бъде реализиран", каза Петкова."Ще търсим възможност този проект да бъде реализиран, но само при наличието на икономическа обосновка", увери тя, но не отговори на въпроса какво ще се прави с реакторите, ако такава обосновка липсва. Посочи, че са възможни всякакви варианти. Енергийният министър изтъкна, че ако проектът за изграждането на АЕЦ "Белене" не бе прекратен от първия кабинет "Борисов" през 2012 г., "той щеше да генерира допълнителни разходи и към днешна дата сметката щеше да бъде много по-голяма".Заяви, че към момента не се обмисля вариант НЕК, която трябва да се разплати с руската "Атомстройекспорт" за оборудването, да бъде обявена във фалит. Петкова увери, че сумата, която ще бъде отпусната на НЕК за разплащането няма да доведе до нарушени социални и здравни плащания, тъй като е от бюджетния излишък."Искаме един такъв проект да бъде развит на пазарна основа. Защото няма какво да се заблуждаваме - една такава инвестиция се изплаща само през цената за българския потребители, за българския бизнес", каза още тя.


title: Народното събрание ще одобри заема за реакторите на "Белене"

maintext:
Вчера депутатите от бюджетната комисия одобриха отпускането на заема.
Фотограф: Надежда Чипева
Народното събрание ще гласува днес на второ четене одобрение за заема, който държавата ще отпусне за плащането на оборудване за АЕЦ "Белене", поръчано на Русия преди 8 години.Задължението произтича от решение по арбитражно дело в полза на руската "Атомстройекспорт", която изгради два реактора, поръчани без договор от Националната електрическа компания в края на 2008 г.Според законопроекта, внесен от Министерския съвет на 20 септември, държавата ще предостави на НЕК финансова помощ за уреждане на задължението, като не е посочена конкретна сума, срок или други условия. Главницата по дълга към Русия е 530 млн. евро, но България оспорва частично лихвите, които според нея са погрешно изчислени.След ратификацията от парламента схемата трябва да бъде одобрена и от Европейската комисия заради ограниченията за държавна помощ.Законопроектът минава през Народното събрание скоростно, защото лихвата за всеки ден просрочие е 167 хил. евро. Вчера схемата беше одобрена за второ четене от бюджетната комисия. Темата беше засегната и в телефонен разговор между премиера Бойко Борисов и президента на Русия Владимир Путин.


description: Тя ще се състои от Европейска агенция за гранична и брегова охрана (настоящата агенция Фронтекс с разширени функции) и от националните органи, които отговарят за управлението на границите.

title: Новата Европейска гранична охрана започва работа през октомври

maintext:
Фотограф: Giorgos Moutafis
Новата Европейска гранична и брегова охрана (ЕГБО) започва на работи на 6 октомври, след като бе окончателно одобрена от Европейския съвет, съобщиха от институцията.Тя ще се състои от Европейска агенция за гранична и брегова охрана ( настоящата агенция Фронтекс с разширени функции) и от националните органи, които отговарят за управлението на границите.Дейността ѝ ще бъде съсредоточена главно върху създаването на оперативна стратегия за управление на границите и върху координирането на помощта, идваща от всички държави членки Сред правомощията на ЕГБО са:- организиране на съвместни операции и операции за бърза гранична намеса с цел укрепване на капацитета на държавите членки за контрол на външните граници, както и справяне с предизвикателствата по външните граници, произтичащи от незаконната имиграция или трансграничната престъпност - подпомагане на Комисията при координирането на екипите за съдействие, когато дадена държава членка е подложена на несъразмерно голям миграционен натиск на конкретни точки по външната си граница;- осигуряване на практически отговор в ситуации, изискващи спешни действия по външните граници - предоставяне на техническа и оперативна помощ в подкрепа на операции за търсене и спасяване на бедстващи в морето хора по време на операции за наблюдение на границите;- създаване на резерв за бързо разполагане с численост най-малко 1500 гранични служители;- назначаване на служители за връзка на Агенцията в държавите членки;- организиране, координиране и провеждане на операции по връщане и действия за намеса в областта на връщането;- насърчаване на оперативното сътрудничество между държавите членки и трети държави в областта на управлението на границите.


description: Към момента в счетоводните регистри на Националната електрическа компания се водят разходи за изграждане на площадката на АЕЦ "Белене" в размер на 1 305 945 000 лв., съобщи министърът на енергетиката Теменужка Петкова по време на парламентарния контрол.

title: За АЕЦ "Белене" дотук са похарчени над 1.3 млрд. лв., пресметна Петкова

maintext:
Теменужка Петкова
Фотограф: Анелия Николова
"Атомстройекспорт" трябваше да продължи да работи по техническия проект, плановете за безопасност, изработката на оборудване с дълъг цикъл на производство и технически дейности за укрепване на площадката.
Наскоро "34 години нашите сънародници от Белене очакват какво ще се случи с този проект", обобщи тя пред депутатите.Наскоро България беше осъдена от международен арбитраж да плати на руската "Атомстройекспорт" 620 млн. евро за произведено оборудване за централата.
Към момента в счетоводните регистри на Националната електрическа компания се водят разходи за изграждане на площадката на АЕЦ "Белене" в размер на 1 305 945 000 лв., съобщи министърът на енергетиката Теменужка Петкова по време на парламентарния контрол, цитирана от "Фокус".От разбивката, която представи, се разбра, че стойността на въведените в експлоатация активи, между които земи, сгради, съоръжения, обзавеждане, изградени основно през 80-те и 90-те години на 20 в., е 83.859 млн. лв.Общо 124 млн. лв. са похарчени за придобиване на активи в процес на изграждане – сгради, инфраструктура, съоръжения. Продължава да се води в сметките на НЕК и старо оборудване за 63 млн. лв., което е следвало да бъде изкупено от руската "Атомстройекспорт", но това не се е случило, каза Петкова.Министърът включи в сметката 198 млн. лв. за демонтиране на съществуващи сгради и конструкции. Архитект - инженерът е получил за работата си 392 млн. лв. Общо 389 млн. лв. са похарчени във връзка със споразумението от 29 ноември 2009 г. , според което"Реалните активи, които са въведени в експлоатация, са на балансова стойност 83 млн. лв.", добави министър Петкова.


description: Проверките за минало в бившите служби на комунистическия режим - Държавна сигурност и Военното разузнава ще се прави без съгласието на проверяваните лица, решиха депутатите.

title: Проверка за минало в ДС ще се прави и без съгласие на проверявания

maintext:
Методи Андреев
Фотограф: Анелия Николова
Проверките за минало в бившите служби на комунистическия режим - Държавна сигурност и Военното разузнаване, ще се прави без съгласието на проверяваните лица, реши парламентът на първо четене в промени в Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия.Така ще се прецени дали тези лица нямат зависимост, която поставя под риск тайните на държавата, обясни депутатът от Реформаторския блок Петър Славов, който е един от вносителите на закона. Истината ще се знае, истината няма да бъде подменена, всеки ще може да я прочете и да си направи съответните изводи, да се знае какво се е вършило в комунистическата държава, как е било манипулирано общественото мнение, какви са механизмите на доносниците и защо тези механизми до ден днешен продължават да действат и да пречат на нормалното развитие на страната, добави Славов.Всички, които имат достъп до класифицирана информация или кандидатстват за работа, изискваща достъп до секретни данни, да бъдат проверявани от Комисията по досиетата - това пък ще бъде предложено между първо и второ четене на закона."Смятаме да обърнем процеса за проверка, като се водим от демократичния принцип, че човек не може да бъде репресиран, защото е бил част от тези репресивни служби. Ние искаме да приложим лустрацията в оригиналния й вид, която не означава репресия, а осветяване на миналото", каза друг от вносителите Методи Андреев (ГЕРБ). Между първо и второ четене смятаме да вкараме една нова постановка – оттук нататък всички предварителни проверки да се обявяват, добави Андреев. Според него онези, които не са се срамували от "тъмното минало", трябвало да обяснят защо са сътрудничили на репресивните служби.Парламентът разгледа и отхвърли още два законопроекта за досиетата. От БСП предлагаха отмяна на закона и закриване на едноименната комисия, а дейността, свързана с документите от техните архиви да се предоставя на архивна агенция, наречена Институт за национална памет. Подобно предложение беше внесъл и независимият депутат Велизар Енчев. Енчев и Таско Ерменков, който е вносител на варианта на БСП, са били разузнавачи по времето на соца.Андреев изчете откъс от речи на Тодор Живков, че ДС е клон на КГБ и част от атестация от досието на агент "Радулов", за да докаже, че агентите не са вършили работа и пилеели държавни пари. Веднага след Андреев от парламентарната трибуна депутатът от БСП Таско Ерменков призна, че той е оперативен работник Радулов. "Това, което направи уважаемия преди мен говорещ, е доказателство защо тази комисия трябва да бъде закрита", каза той. Според него се вадят страници, които нямат връзка с цялостната кариера на служителите.Председателят на парламентарната група на ГЕРБ Цветан Цветанов каз, че "Военна информация" още не е предала всичките си информационни единици и попита военния министър Николай Ненчев (РБ) защо.С промените се разширяват категориите на проверявани лица, кандидатстващи за заемане на публични длъжности. Ако те бъдат приети, проверки ще минават и районни кметове, заместник- кметове, председатели на публичната администрация и съдебни заседатели.


title: Още осем бивши и настоящи мениджъри от Висшата лига са взимали подкупи

maintext:
Осем мениджъри, чиито имена не се споменават, може да последват съдбата на Сам Алърдайс
Срещите с 61-годишния треньор са част от 10-месечно разследване на "Телеграф", което е открило множество доказателства за широко разпространена корупция в английския футбол.
Днес изданието разшири списъка с компрометирани мениджъри, без да разкрива техните имена.
До тях се е стигнало чрез информация от бившия италиански агент Пино Паляра, който беше изваден от футбола за пет години заради уреждане на мачове през 2005 г., и други двама агенти.
По време на срещи с репортери под прикритие на "Телеграф" футболните агенти са разкрили имената на общо осем "бивши и доскорошни мениджъри от Висшата лига", включително петима, на които директно е бил платен подкуп.
Споменати са и двама настоящи мениджъри от Чемпиъншип, а "Телеграф" обяви, че в края на седмицата ще разкрие името на "асистент-треньор от водещ клуб", който е заснет да получава 5000 паунда на ръка.
Вестникът съобщи още, че се е съгласил да предостави всички доказателства на Футболната асоциация на Англия и на полицията.
Осем бивши и настоящи мениджъри от Висшата лига са получавали подкупи срещу трансфери на играчи, обяви британският вестник "Телеграф".Разкритията идват само 24 часа след скандала със селекционера на Англия Сам Алърдайс, който по-късно беше освободен от поста.Алърдайс беше заснет от репортери под прикритие в опит да си уреди бонус от 400 000 паунда в замяна на помощ при заобикалянето на правилата за трансфери на играчи."Има едно нещо, на което винаги съм можел да разчитам - алчността на главните мениджъри. Мислех, че италианците са корумпирани, но тук е дори по-лошо", казва Паляра на един от репортерите, представящ се за служител на фирма от Далечния изток с намерения за инвестиции във футбола.


title: Ивет Лалова за първия учебен ден: Започваше сериозният живот

maintext:
Ивет Лалова на олимпийските игри в Рио де Жанейро
В началото на новата учебна година "Детски Дневник" се обърна към няколко известни и харесвани личности с въпроса какво си спомнят от първия си учебен ден. В поредицата "На училище" днес ви представяме разказа на един от най-обичаните съвременни български спортисти - спирнтьорката Ивет Лалова:Поне година преди да започна училище вече бях научена от по-голямата ми сестра Ани да чета, затова очаквах с нетърпение 15 септември, чувствах се повече от подготвена за училище.Спомням си, че се вълнувах безкрайно, защото бях сигурна, че вече съм голяма и няма да се занимавам с бебешки детски градини, а започва сериозният живот.В София има един специфичен аромат сутрин рано през септември, дали е от дъбовете или кестените, винаги ми напомня за първия учебен ден и до ден днешен обичам тази миризма.Друг ярък спомен е сладоледа, който ми купи баща ми след тържеството в училище. Беше възможно най-големия, защото, видиш ли, бях и аз голям човек вече... "


description: По-страшно е, че Толстой - медийно острие на режима в Москва - изразява отношението на този режим и към България, и към процеса на заселване по крайбрежието ни, и към собствените си граждани. Тях разглежда не като собственици на имот, а като колониално оръдие, написа във фейсбук профила си лидерът на ДСБ Радан Кънев.

title: Радан Кънев: Москва разглежда заселването на крайбрежието ни като колониално оръдие

maintext:
РАДАН КЪНЕВ
Фотограф: Надежда Чипева
"Дневник" публикува статуса на лидера на ДСБ Радан Кънев в профила му в социалната мрежа "Фейсбук". Заглавието е на редакцията.Не е страшно, че един руски депутат е казал, че Русия "ще изкупи" България. Подобно политическо поведение има навсякъде (но в диктатурите то управлява...).Не е страшно само по себе си дори и това, че няколкостотин хиляди имота в България са собственост на руски граждани и фирми. Така е и в Лондон, и в Ница, и къде ли не. Правовата държава има ресурс да разграничи собствеността от суверенитета. И да защити и двете.По-страшно е, че Толстой - медийно острие на режима в Москва - изразява отношението на този режим и към България, и към процеса на заселване по крайбрежието ни, и към собствените си граждани. Тях разглежда не като собственици на имот, а като колониално оръдие.Но наистина страшно е само едно. Че - за разлика от Обединеното кралство, Франция или Испания - България не е правова държава. Не защитава безусловно нито собствеността, нито суверенитета. Правната несигурност създава ежедневни поводи на руснаците-собственици да се оплакват на държавата си. Пробитите служби не правят разлика между мнозинството обикновени инвеститори и агентите на влияние. "Руското направление" в ДАНС е обезкръвено, непопълнено, пасивно и некомпетентно (както впрочем и "турското"). Прокуратурата, местната власт и медиите по "крайбрежието" са отдавна поставени в зависимост. Парламентът гласува на първо четене право на пребиваване за всеки собственик на боксониера в Слънчев бряг или Златни пясъци.Опасността не е Толстой. Опасността е собствената ни разградена и превзета държава.Затова от ДСБ предложихме промени в закона за връщане на прага за инвестиции, осигуряващи право на пребиваване, до 600 хиляди лв.Ще продължим и да изискваме реформиране и осигуряване на капацитет на службите, за охрана на националната сигурност.


description: Министерството на околната среда и водите обяви обществена поръчка за изработка и доставка на рекламно-информационни и печатни материали на стойност 289 900 лв. без ДДС. Част от тях – 173 400 лв. ще бъдат заделени за кампанията "Яко е да си еко". Това става ясно от съобщение от пресцентъра във вторник.

title: С близо 200 хил. лв. екоминистерството рекламира инициативата "Яко е да си еко"

maintext:
[МОСВ]
Министерството на околната среда и водите обяви обществена поръчка за изработка и доставка на рекламно-информационни и печатни материали на стойност 289 900 лв. без ДДС. Това става ясно от съобщение от пресцентъра във вторник.Голяма част от материалите ще са тениски, шапки, топки, раници, чадъри, тефтери, тетрадки. Те ще са насочени към децата като част от втора фаза на кампанията "Яко е да си еко".За тях заделената сума е 173 400 лв. ще бъде осигурена по оперативна програма "Околна среда 2014-2020 г. Останалата част от 116 500 лв. ще е за реклама на други дейности на МОСВ, а средствата идват от програми на финансовия механизъм на Европейското икономическо пространство 2009-2014 г., програма LIFE на Европейската комисия и с национални средства.Обществената поръчка се възлага на база икономически най-изгодна оферта с критерий "най-ниска цена", уточняват от МОСВ."Целта на "Яко е да си еко" е изграждане на екологично съзнание сред подрастващите и привличане на още повече млади симпатизанти на зелената идея. Дейностите ще са насочени основно към учениците,' обясняват от ековедомството.Повечето от материалите ще са изработени от еко материали и ще са с една визия, пишат още от МОСВ. Срокът на изпълнение на поръчката е края на следващата 2017 година.Фокус в "Яко е да си еко" ще са опазването на биоразнообразието и чистотата на водите. В първата част на кампанията акцентът беше върху чистотата на въздуха и управлението на отпадъците.


description: Певицата и служителя на МВнР Деница Михайлова излязоха с различни версии за спречкването.

title: Рут Колева се оплака, че е бита от служител на външното министерство на наказателен паркинг

maintext:
[скрийншот от Нова тв]
Певицата Рут Колева обяви, че е била нападната и бита вчера в София. Инцидентът е станал на наказателен паркинг в кв. "Подуяне", а по думите на певицата тя е била бита от служителя на Министерството на външните работи (МВнР) Деница Михайлова.Рут Колева разказа за побоя снощи в профила си във "Фейсбук". По думите ѝ, докато чакала да вземе вдигнатия ѝ автомобил, тя чула как мъж и жена на опашката пред нея отказват да си платят глобата. Ето какво обяснява тя в поста си: "Госпожата грубо отказванда си плати глобата и тя и мъжът и (арабин) започват да обясняват на английски колко ужасна е България, българите какви сме измамници и прочее. След няколко минути сипане на обиди аз не се сдържах и помолих очтиво господина да не генерализира българите и да спре да обижда. В тоя китен момент, жената започва да ме обижда с епитети като "Наркоманка", "Ти ще видиш", "Облечена си от втората употреба". Тази сутрин пред Нова ТВ тя заяви, че я е възмутило това, че мъжът е обиждал България и българите. Според Рут Колева мъжът е омански инвеститор, който притежава акции в българска банка.Друга е версията на Деница Михайлова. В телефонна връзка в сутрешния блок на Нова ТВ тя обвини певицата в "абсолютни лъжи" и заяви, че Колева е нарекла на английски съпруга ѝ терорист, а нея самата – проститутка. Добави, че не е отказвала да плати глобата и се надява камерите на наказателния паркинг да имат и звук, за да се чуе какво наистина се е случило. Михайлова не отрече, че между двете е имало спречкване, но по думите ѝ причината е била, че певицата е снимала без нейното позволение. От думите ѝ се разбра, че ще заведе съдебен иск срещу Колева.Междувременно от друг пост на Рут Колева във Фейсбук днес се разбра, че тя си е извадила медицинско свидетелство, което потвърждава за нараняванията ѝ.Пои случая е започнала проверка в Пето районно управление, съобщиха пред "Дневник" от Столичната дирекция на вътрешните работи. От пресцентъра на МВнР казаха, че към момента Деница Михайлова е служител на ведомството, като е в неплатен едногодишен отпуск. От там посочиха, че ще преценят дали и какви мерки да се предприемат, след като има становище на полицията.Името ѝ бе свързвано с т.нар. скандал с "калинките" в управлението, който избухна по време на първия кабинет на ГЕРБ, след като през 2010 г. се разбра че тогавашният директор на Държавен фонд "Земеделие" Калина Илиева е представила фалшива диплома за висше образование. Две години по-късно подобни съмнения се появиха и за Деница Михайлова, след като тя е кандидатствала за назначение като консул в Лисабон, посочва Нова ТВ.Рут Колева пък предизвика скандал през 2014 г., със свой пост в социалната мрежа, в който заяви, че я е срам от българите, които са вечно недоволни и знаят само да говорят и плюят. Повод за думите ѝ станаха хапливи коментари за нейно предстоящо участие в британската обществена телевизия Би Би Си.


title: Фотогалерия: "От Европа не могат да ми смогнат на идеите" и още комикси от седмицата

maintext:
1/12 снимки в галерията "Дневник" представя традиционната си класация на най-находчивите комикси за изминалата седмица, които редакцията подбра сред читателските попадения с най-много препоръчвания. Справката е направена в 22 ч. на 25 септември.
Препоръчвания: 26
Илюстрация: chicago514


description: Все повече деца в Германия са застрашени от бедност. Това сочат резулатите от едно актуално проучване. Но какво означава това? От какво се лишават бедните германчета - отговорът търси Вера Керн в текст за "Дойче веле".

title: Какво означава "бедно германче"

maintext:
Фотограф: Johannes Eisele
За разлика от много други страни по света, децата в Германия не се борят за оцеляване. В сравнение с
например бедните германчета живеят привилегировано - те имат покрив над главата, дрехи и играчки, получават лекарства и достъп до образование. И въпреки това: и в Германия
. Това става ясно от изследване, публикувано от
. В него се казва: "Почти два милиона деца в Германия днес растат в семейства, зависими от социалните помощи. Много повече, отколкото преди пет години." А децата, чиито родители са безработни и са зависими от държавните помощи, т.нар. Харц IV, минават за бедни.
Какво означава "детска бедност" в една от най-богатите страни на света? "Бедните германчета са принудени да се лишават от много неща", обобщава експертката по въпросите на семейната политика към фондация "Бертелсман" Анете Щайн. Лишенията започват още вкъщи. Много често бедните деца нямат отделна стая, където да се усамотят или да си пишат домашните. Те се хранят нездравословно и вместо плодове и зеленчуци често на трапезата у дома има фаст фууд. А неправилното хранене води и до по-чести заболявания.
В студията се казва още, че децата от бедни семейства много често са "социално изолирани", защото родителите им нямат пари за екскурзии, уроци по музика или спортни курсове.
Всичко това се отразява негативно върху образованието на децата. "Целият образователен период при тези деца протича много по-проблематично, отколкото при децата от материално осигурените семейства", каза експертката по въпросите на семейната политика. Разбира се, че и родителите с ниски доходи подкрепят децата си - в рамките на възможностите си. Много често обаче бедността се затвърждава в семействата. "Колкото по-дълго живеят децата в бедност, толкова по-голям е рискът бедността да окаже отрицателно влияние върху тяхната събда", казва Анете Щайн. Така например в университетите рядко се срещат деца на родители, които са зависими от Харц IV.
Изследването на фондация "Бертелсман" показва, че особено застрашени от бедност са дъщерите и синовете на самотни родители, както и децата от многодетни семейства. Изглежда, че роля играе и местожителството. По принцип рискът от обедняване в богатата Южна Германия е значително по-малък, отколкото в по-слабо развитите индустриални области като Северен Рейн-Вестфалия. От студията става още ясно, че почти всяко пето дете в източната част на Германия расте в бедност. На много по-добър старт в живота могат да разчитат децата, които израстват в Бавария или в Баден-Вюртемберг, където бедните деца са по-малко от 10%.
Две евро отгоре?
Всъщност няма нищо ново в това, че детската бедност в една богата държава като Германия расте. Изследването на фондация "Бертелсман" обаче ясно показва, че всички мерки на държавата срещу тази тенденция досега са били неефикасни. До подобен извод стига и последният доклад за бедността, изготвен от няколко социални сдружения в Германия. Те настояват за "детски надбавки, които са съобразени с потребностите на децата и подсигуряват тяхното съществуване". Защото, според тях, щастливото детство не бива да се мери по дебелината на портфейла на родителите. Все пак има значение дали детето е лишено от музикално обучение, от био-храни, от частни уроци, от семейна отпуска или от участие в някой футболен клуб.
Според президента на германския фонд за закрила на децата Томас Крюгер последното предложение на федералния финансов министър Волфганг Шойбле за увеличаване на детските надбавки с две евро за дете няма как да заличи тази разлика.
Все повече деца в Германия са застрашени от бедност. Това сочат резулатите от едно актуално проучване. Но какво означава това? От какво се лишават бедните германчета - отговорът търси Вера Керн в текст за "Дойче веле"


title: Журналистът Иван Бакалов спечели тежък съдебен спор с банкерката Петя Славова

maintext:
Иван Бакалов, главен редактор на e-vestnik.bg
Фотограф: Георги Кожухаров
Софийският градски съд отхвърли огромния иск от 100 хил. лв., заведен от банкерката Петя Славова срещу журналиста и главен редактор на "е-vestnik.bg" Иван Бакалов, съобщи "е-vestnik".Шефката на Инвестбанк Петя Славова бе завела срещу Иван Бакалов гражданско дело с иск за обезщетение от 100 хил. лв. за нанесени неимуществени вреди в поредица от 8 публикации от 2011 до 2014 г. под рубрика "Клептокрация".Решението на съдията Александър Желязков проследява и цитира всички публикации, в които се описва как Петя Славова и Митко Събев са придобили първоначално банката, и как решенията на акционерните събрания са били отменени от всички съдебни инстанции. Описани са и случаи, при които от депозити на фирми в "Инвест банк", без знанието на титулярите са изтеглени над 5 млн. долара и не са възстановени на фирмите.Съдът отхвърля претенциите на Славова към описаното в публикациите, включително отхвърля и искането й да бъдат изтрити материалите от сайта. Съдът й присъжда единствено 1000 лева за употребена от автора обидна квалификация в третата част от поредицата, а именно изразът "Петя и Митко влизат като троянски магарета в Ортодоксалната банка "Св. Никола".Авторът на публикациите Иван Бакалов заяви, че уважава решението на съда като справедливо, вярвал е че има правосъъдие. Но също така той и адвокатът му смятат да обжалват решението в частта за обидния израз към Славова. Бакалов коментира, че не е употребил квалификация, а сравнение, подобно на онова, което често се употребява в публицистиката, например - "като слон в стъкларски магазин".Преди този мега-иск срещу Бакалов той спечели наказателно дело заведено от Славова.Предстоят още 4 дела срещу редактора на e-vestnik, заведени от Славова все за материали, в които се описват още няколко случая, свързани с "Инвест банк". На две от делата вече е даден ход.Единият случай е, когато по време на съдебно заседание в Апелативния съд адвокатът на една от фирмитe, от чиито сметки са изтеглени 2,5 млн. долара, беше отстранен от съдебната зала. Фирмата беше спечелила дело на първа инстанция в СГС, който й присъди близо 9 млн. лв. за възстановяване на източената сума. Банката обжалва в Апелативния съд и там казусът получи обрат, като се разигра странна смяна на адвоката : на съдебното заседание се яви адвокат, който представи пълномощно и заяви пред съдията, че вече той представлява фирмата, а нейният адвокат е освободен. Адвокатът на фирмата протестира и помоли съдията да отложи делото, защото неговата клиентка не го е освобождавала - свързал се с нея светкавично по телефона и тя му казала че няма такова нещо. Но съдията игнорира това, отстранява го от залата и дава ход на делото. А новият адвокат веднага внася документи, че фирмата се отказва от спечелените в СГС 9 млн. лева, тоест подарява на "Инвест банк" спечелената по съдебен път сума."У нас много малко се пише какво става в банките и какво се върши там, една от причините медиите да заобикалят тези проблеми е и законът, който предвижда тежки глоби за изнесена невярна информация за банки – 150 хил. лева за издател и до 20 хил. лева за журналист. Е, аз се осмелих през 2011 г. да напиша цяла поредица, с пълно съзнание какво може да ме очаква, но знаех, че изнасям само вярна и проверена информация, на черното не може да кажеш бяло и обратното, всичко е доказуемо", каза пред "Дневник" Иван Бакалов.Журналистът обаче задава риторичния въпрос ще се заинтересува ли прокуратурата от онова, което става известно в съдебната зала от свидетели и потърпевши и в което според него има достатъчно данни за престъпления.В една от публикациите Бакалов описва случай, при който ром се регистрира в Агенцията по вписванията с фалшиви документи като съуправител на еднолична фирма, отива като нейн представител да получи в "Инвест банк" дълга на банката към фирмата и му изплащат на каса в брой 1 млн. лева. Той казва по-късно при разпит, че пари не е виждал, а са му обещали 1000 лева, ако се подпише там."Ако това се случеше в Америка, да е арестуван и той, а служители на банката щяха да излязат оттам с белезници, а тука никой не е закачан. На съд съм даден аз, понеже съм изнесъл информацията", коментира още Иван Бакалов.


description: "С две думи" е рубрика, в която гледате обяснение на важни събития.

title: Ловецът на мишки, който пази стабилността (видео)

maintext:
В дните след Брекзит и смяната на Дейвид Камерън с Тереза Мей на поста премиер на Великобритания, един държавен служител получи не по-малко медийно внимание от тях, но много повече положителни реакции. Кой е той и с какъв бюджет разполага - вижте във видеото.
"С две думи" е рубрика на "Дневник" за видео. В нея гледате обяснение на важните събития - защо се случват и ефектите от тях, портрети на героите от новините, представяне на тенденции, истории. Сериозно или с ирония, но никога с компромис.
Всички видеа от рубриката може да гледате тук.


title: Цветан Цветанов: Не съм упълномощен да съобщя кандидата за президент Цецка Цачева

maintext:
Фотограф: Анелия Николова
Кандидат-президентската двойка на ГЕРБ вече е определена, като дори са заснети рекламните материали. Това обяви в парламента зам.-председателят на партия ГЕРБ и шеф на предизборния щаб Цветан Цветанов.Той повтори, че кандидатът за президент сигурност е един от четиримата - Йорданка Фандъкова, Томислав Дончев, Димитър Николов и Цецка Цачева. На въпрос на "Дневник" вярно ли е, че кметът на София и вицепремиерът Дончев окончателно са отказали да бъдат кандидати за държавен глава, той отвърна: "Мотивите, които бяха извадени за всеки един от кандидатите, отговорността, която има в момента, и до какво би довело евентуалното номиниране на кандидат-президента бяха разгледани".Попитан до какво би довело евентуалното номиниране на Цецка Цачева, Цветанов отвърна: "Не бих отговорил на този въпрос, защото вие ме подтиквате да казвам нещо, за което не съм упълномощен".На серия от журналистически въпроси Цветанов отвърна, че той самият би отказал да бъде председател на парламента, защото: "Аз като председател на парламентарна група имам много отговорности. Ако разгледаме подобна хипотеза, няма да мога да си върша партийната работа. Аз след парламента съм в офиса или пътувам за страната. И сега ме върнахте от път за Омуртаг, после съм в Балчик". Попитан дали начело на Народното събрание може да застане Красимир Велчев, Димитър Главчев или Цвета Караянчева, той заяви, че в ГЕРБ има много достойни хора.Цветанов съобщи още, че премиерът Бойко Борисов е отказал да бъде кандидат за държавен глава, но даде да се разбере, че има 1% вероятност кандидатурата да бъде сменена до неделя. На въпрос защо са обсъждани Фандъкова и Дончев, които многократно публично са отричали, че могат да бъдат кандидат-президенти, Цветанов отвърна, че когато "партията ти е дала шанс да заемаш отговорна позиция и да работиш за страната, това значи, че политическите партийни решения са много по-важни от личните", но от думите му се разбра, че все пак издигането за президент не може да стане без съгласие на кандидата.На въпрос дали депутатът от ГЕРБ Пламен Манушев ще бъде кандидатът за вицепрезидент, Цветанов заяви, че той е "достоен български генерал, Натовски офицер и е имал невероятен авторитет като вицеадмирал и главнокомандващ на Военноморските сили"."Ние вземаме правилните решения, които са в интерес на държавата, за да може кандидат-президентската двойка да работи в интерес на гражданите. Виждате какви проекти се реализират - санирането на многофамилните жилища, енергийната ефективност. Кажете ми защо това не бе реализирано при Станишев или при Орешарски! Защото те харчеха готови пари, трупаха дефицит, трупаха задължения, но не правеха политики. Европроектите бяха реализирани, в страната има много по-добра среда за бизнес инвестиции и вие виждате, че страната ни и в туризма, и в икономиката вече има подем", заяви Цветанов.Подробности очаквайте по-късно на www.dnevnik.bg


description: На среща в Братислава на министрите на отбраната в ЕС Франция и Германия ще се опитат да убедят останалите страни членки за придвижване напред на най-амбициозния план за европейската отбрана.

title: Париж и Берлин търсят подкрепа за европейската армия сред скептичните си партньори

maintext: На среща в Братислава на министрите на отбраната в ЕС Франция и Германия ще се опитат да убедят останалите страни членки за придвижване напред на най-амбициозния план за европейската отбрана , пише "Ройтерс". Берлин и Париж трябва да преодолеят скептицизма на източноевропейските държави и да се справят със съпротивата на Великобритания срещу предложението за т.нар. единна европейска армия, информира "Ройтерс".В концертна зала в словашката столица министрите на отбраната на ЕС, в това число и на Великобритания – Майкъл Фалън, за първи път обсъждат френско-германското предложение и обмислят обща стратегия, която държавните глави и правителствените ръководители биха подкрепили на срещата на върха на ЕС през декември.Предложенията включват увеличаване на разходите за военни мисии, съвместно управление на техника - като хеликоптери и дронове, увеличаване на миротворческите сили в чужбина и изграждане на по-силна защита срещу финансирани от национални правителства хакери и от кибератаки.Великобритания, която запазва пълните си права на страна член, докато не задейства процедурата по излизане от ЕС, е категорична, че тези планове не трябва да отслабват НАТО, и има подкрепата на други държави – като Полша и балтийските страни."Винаги сме били против дублирането на нещата, които вече имаме в НАТО. Това е силен отбранителен съюз и не виждаме смисъл да се създава напълно нова институционална структура. Напротив, бихме искали да видим повече сътрудничество между НАТО и Европейския съюз", заяви в интервю за "Дневник" Майкъл Фалън . "Съгласни сме, че Европа трябва да направи повече... но дублирането или изземването на ролята на алианса е грешният път", допълни британският министър на отбраната пред "Ройтерс" преди срещата в Братислава.В същото време неговите колеги от Германия и Франция – Урсула фон дер Лайен и Жан-Ив льо Дриан, опитват да убедят останалите, че плановете им съвсем не са такива. "Точно обратното. Става въпрос за обединяване на отбранителните способности на държавите членки, така че да бъдат готови бързо да реагират заедно."Като пример за необходимостта от подобни действия Фон дер Лайен посочи бавния отговор на Европа по време на епидемията от ебола в Западна Африка. Кампанията в Либия през 2011 г. също показа слабостите на европейската отбрана, тъй като операцията, дело на Франция и Великобритания, бързо стана силно зависима от САЩ по отношение на презареждане на самолетите с гориво, логистика и предоставяне на военно ноу-хау.Подобни инициативи като френско-германската датират от края на 90-те години. Идеята им е да укрепят способността на блока да отговаря на предизвикателства – като агресивната политика на Русия – без помощта на Вашингтон.Но разходите на Европа за отбрана са много малка част от военния бюджет на САЩ и само малко на брой страни – като Великобритания, Естония и Гърция – заделят повече средства.Франция е голяма военна сила в Европа. Германия разполага със значителен контингент от оръжия, но по традиция се въздържа от участие във военни мисии предвид ролята й в двете световни войни през ХХ век.След референдума за излизане на Великобритания от ЕС предложенията за засилено сътрудничество в областта на отбраната имат и политически оттенък. Анализаторите разглеждат инициативата на Франция и Германия като най-очевидния начин за сплотяване на останалите 27 страни членки, въпреки че върховният представител на ЕС по външна политика и сигурност Федерика Могерини отрече зад плановете да има "идеологически цели".


title: Нова екокъща във Варна

maintext:
1/5 снимки в галерията Във варненския квартал "Изгрев" се появи нова къща.
На снимката:
Цялата романтична къща е от дърво.
Фотограф: karabastun


description: Лидерът на "Движение 21" Татяна Дончева официално вече е кандидат за президент от инициативен комитет. За вицепрезидент е издигнат бившият депутат от НДСВ Минчо Спасов, който също е юрист.

title: Татяна Дончева и Минчо Спасов влизат заедно в кандидатпрезидентската битка

maintext:
Минчо Спасов и Татяна Дончева
Фотограф: Анелия Николова
Лидерът на "Движение 21" Татяна Дончева официално вече е кандидат за президент. За вицепрезидент е издигнат бившият депутат от НДСВ Минчо Спасов, който също е юрист.Формално технически двамата ще са кандидати на коалиция Движение 21 - НДСВ, поясни Дончева на пресконференция.Комитетът за подкрепа на кандидат-президентската двойка е оглавен от юриста проф. Камелия Касабова, която бе зам.-председател на Народното събрание от 2001 до 2009 г. от НДСВ, а в момента е преподавател в Софийския университет "Св. Климент Охридски". В него влизат юристи, лекари, музиканти, общественици.От "Движение 21" обясниха, че коалиционната двойка разчита на широка обществена подкрепа.Дончева предлага президентът да назначава и уволнява главния прокурор.Подробности очаквайте по-късно на www.dnevnik.bg